CELEX: 32007R1465
Language: lt
Date: 2007-12-12 00:00:00
Title: 2007 m. gruodžio 12 d. Komisijos reglamentas (EB) Nr. 1465/2007, iš dalies keičiantis Tarybos reglamento (EB) Nr. 752/2007 V priedo nuostatas dėl tam tikrų plieno gaminių iš Ukrainos kiekybinių normų

13.12.2007   
            
            
               LT
            
            
               Europos Sąjungos oficialusis leidinys
            
            
               L 327/6
            
         
      KOMISIJOS REGLAMENTAS (EB) Nr. 1465/2007
   2007 m. gruodžio 12 d.
   iš dalies keičiantis Tarybos reglamento (EB) Nr. 752/2007 V priedo nuostatas dėl tam tikrų plieno gaminių iš Ukrainos kiekybinių normų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. gegužės 30 d. Tarybos reglamentą (EB) Nr. 752/2007 (1) dėl tam tikrų apribojimų, taikomų tam tikriems iš Ukrainos importuojamiems plieno gaminiams, administravimo,
   kadangi:
   
               (1)
            
            
               2007 m. birželio 18 d. Europos bendrija ir Ukrainos vyriausybė pasirašė susitarimą dėl prekybos tam tikrais plieno gaminiais (2) (toliau – Susitarimas).
            
         
               (2)
            
            
               Susitarimo 10 straipsnio 1 dalyje nustatyta, kad jei nei viena Susitariančioji Šalis likus šešiems mėnesiams iki Susitarimo galiojimo pabaigos raštu nepraneša kitai Šaliai apie jo denonsavimą, Susitarimas kasmet automatiškai pratęsiamas, o po kiekvieno pratęsimo kiekvienos gaminių grupės kiekis didinamas 2,5 %.
            
         
               (3)
            
            
               Ukraina nepranešė Bendrijai, kad pageidauja denonsuoti Susitarimą. Todėl Susitarimas bus automatiškai pratęstas, o kiekvienos gaminių grupės kiekis padidintas 2,5 %.
            
         
               (4)
            
            
               Reglamentą (EB) Nr. 752/2007 reikėtų atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 752/2005 V priede nustatytos 2007 m. kiekybinės normos pakeičiamos šio reglamento priede nustatytomis 2008 m. kiekybinėmis normomis.
   2 straipsnis
   Šis reglamentas įsigalioja 2008 m. sausio 1 d. Jis skelbiamas Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 12 d.
      
         
            Komisijos vardu
         
         Peter MANDELSON
         
         
            Komisijos narys
         
      
   
   
      (1)  OL L 178, 2007 7 6, p. 1.
   
      (2)  OL L 178, 2007 7 6, p. 24.
   
      PRIEDAS
      2008 METŲ KIEKYBINĖS NORMOS
      
                  (tonomis)
               
            
                  Gaminiai
               
               
                  2008
               
            
                  SA. Plokšti valcavimo gaminiai
               
            
                  SA1. Ritiniai
               
               
                  194 750
               
            
                  SA2. Sunkiosios plokštės
               
               
                  399 750
               
            
                  SA3. Kiti plokšti valcavimo gaminiai
               
               
                  143 500
               
            
                  SB. Ilgieji gaminiai
               
            
                  SB1. Sijos
               
               
                  51 250
               
            
                  SB2. Vieliniai strypai
               
               
                  199 875
               
            
                  SB3. Kiti ilgieji gaminiai
               
               
                  363 875
               
            
                  Pastaba: SA ir SB yra gaminių kategorijos.
                  SA1–SA3 ir SB1–SB3 yra gaminių grupės.